# Biblioteconomia

La biblioteconomia (coneguda tanben coma sciéncias de las bibliotècas, sciéncias de l'informacion e de la comunicacion) es camp interdisciplinari fondat sus las compenténcias transversalas dels saber e saber-far util a las personas gerissent una bibliotèca o un servici documentalista.
Martin Schrettinger, bibliotecari bavarés, establiguèt las basas de la disciplina dins son òbra (1808–1828): Versuch eines vollständigen Lehrbuchs der Bibliothek-Wissenschaft oder Anleitung zur vollkommenen Geschäftsführung eines Bibliothekars. Son principi es de catalogar los obratge per òrdre alfabetic. La primièra escòla estatsunidenca de biblioteconomia foguèt creada per Melvil Dewey a l'Universitat de Colómbia en 1887.

## Etimologia

Etimologicament, biblioteconomia resulta de biblíon (libre), thếkê (magazin) e nomo (descripcion, administracion). Literalament significa la sciéncia de gestion d'un magazin de libres. Istoricament, la bibioteconomia a inclús las sciéncias archivisticas.

## Definicion

La terminologia anglosaxòna utiliza l'expression «library and information science (LIS)». Segon lo Conselh Nacional de las Universitat (França), l'apellacion academica es puslèu «sciéncias de l'informacion e de la comunicacion (SIC)», correspondent a sa 71$^{ena}$ seccion. Existisson de divergéncias sus la natura e suls limits d'aquel camp scientific. Per exemple, lo Centre Nacional de la Recèrca Scientifica (CNRS) e lo Conservatòri Nacional de las Arts e dels Mestièrs (CNAM) incluson l'informatica dins la biblioteconoma. Es legitim demandar se l'engenhariá lingüistica (traduccion assistida per ordenador, «vocalizacion») i a sa plaça.
Dins un sens fòrça general, se pòt doncas considerar que la biblioteconomia englòba de domenis coma:
* la biblioteconomia (al sens pròpri, gestion de las bibliotècas);
* la bibliografia (recèrca documentària);
* la catalogatge e indexacion (descripcion de las colleccions);
* la bibliologia (coneissença del libre, de l'edicion e dels divèrses tipes de documents).

## Brancas

* Biblioteconomia generala
* Biblioteconomia comparada
* Bibliotèca e sciéncias de l'informacion
* Sociologia de las bibliotècas
* Economia de las bibliotècas
* Pedagogia de las bibliotècas
* Arquitectura de la bibliotèca
* Tecnologia de bibliotèca
* Psicologia del legidor
* Istòria de la bibliotèca
* Gestion de la bibliotèca
* Taxonomia del libre
** Classificacion dels libres

## Articles connèxes

* Archivistica
* Classificacion Decimala Universala
* Contraròtle d'autoritat
* Recuperacion d'informacion

## Ligams extèrnes

* «Internacional de Recerca e de Documentacion Occitanas - Institut occitan de Cultura» (en oc, en, fr). occitanica.eu.
* (fr) Escòla Nacionala Superiora de las Sciéncias de l'Informacion e de las Bibliotècas (ENSSIB)
* ArchiveSIC, granièr de tèxtes en linha sus las Sciéncias de l'informacion e de la comunicacion (aperaquí 700 tèxtes, 600 autors, 22 categorias)

## Nòtas

* ↑ Las Edicions Per Noste utilizan lo neologisme «biblioteconomia» dins lors publicacions. Segon la GEC, la biblioteconomia es la «disciplina qu'estúdia l’organizacion e l’administracion de la bibliotèca , amb particulara atencion als metòdes de catalogacion e organizacion dels fons bibliogràfics (libres, opuscles, publicacions periodicas, manuscrits, microfilms, etc.) per ne facilitar l’usatge.»

## Referéncias

* ↑ «Bibliothéconomie» (en francés). Multidiccionari Occitan Dicod'Òc. Congrès permanent de la lenga occitana. [Consulta: 5 de genièr de 2023]
* ↑ «Biblioteconomia», Gran Enciclopèdia Catalana, Barcelona: Edicions 62, en linha.
* ↑ Schrettinger, Martin. Versuch eines vollständigen Lehrbuchs der Bibliothek-Wissenschaft, oder Anleitung zur vollkommenem Geschäftsführung eines Bibliothekars. München: J. Lindauer, 1829.
* ↑ Latrobe, Kathy Howard. The Emerging School Library Media Center: Historical Issues and Perspectives (en anglés), 1998, p. 279. ISBN 978-1-56308-389-1.
* ↑ Harris, Michael H.. History of Libraries of the Western World, 29-07-1999, p. 291. ISBN 978-0-8108-7715-3.
* ↑ Harris, Michael H.. History of Libraries of the Western World (en anglés), 07-29-07-1999, p. 3. ISBN 978-0-8108-7715-3.
* ↑ Bates, M.J; Maack, M.N. (2010). Encyclopedia of Library and Information Sciences. Vol. 1–7. US: CRC Press. Boca Raton.
* Wikidata: Q199655
* Multimedia: Library and information science